വാറ്റുചാരായവുമായി ഒരാള് പിടിയില് പെരിന്തല്മണ്ണ: വാറ്റുചാരായവുമായി മധ്യവയസ്കനെ മേലാറ്റൂര് പോലീസ് പിടികൂടി. മേലാറ്റൂര് പഞ്ചായത്ത് മിനിസ്റ്റേഡിയത്തിന് സമീപത്തെ പള്ളിപ്പറന്പ് കോളനിയിലെ നാരായണന് 48 ആണ് ഇന്നലെ രാവിലെ പോലിസ് പിടിയിലായത്. മേലാറ്റൂര് റെയില്വേസ്റ്റേഷന് കേന്ദ്രീകരിച്ച് വാറ്റുചാരായം നിര്മിക്കുന്നതും വില്പന നടത്തുന്നതും സംബന്ധിച്ച് വ്യാപക പരാതിയാണുള്ളത്. ഇത് സംബന്ധിച്ചുള്ള അന്വേഷണത്തെ തുടര്ന്നാണ് പ്രതിയെ പിടികൂടിയത്. ജില്ലാ പോലിസ് മേധാവിയുടെ നിര്ദേശപ്രകാരം മേലാറ്റൂര് സിഐ സി.എസ്.ഷാരോണ്, എസ്ഐ ഷിജോ, ഉദ്യോഗസ്ഥരായ സി.തങ്കച്ചന്, മൊയ്തീന്കുട്ടി, ജോര്ജ് സെബാസ്റ്റ്യന്, അംബികാ കുമാരി, ഐ.പി.രാജേഷ്, ബിബിന്, രജീഷ്, ജാബിര് ബാബു, സജീര്, നജ്മുദ്ദീന് എന്നിവരടങ്ങുന്ന സംഘമാണ് പ്രതിയെ പിടികൂടിയത്.